น้ำมันดิบปิดตลาดลดลง
น้ำมันดิบตลาดไนเม็กซ์สหรัฐ ปิดลดลง 8 เซนต์ จากความกังวลวิกฤติหนี้กรีซ
26 มี.ค. 2553

น้ำมันดิบตลาดไนเม็กซ์สหรัฐ ปิดลดลง 8 เซนต์ จากความกังวลวิกฤติหนี้กรีซ
สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนพฤษภาคม ลดลง 8 เซนต์ ปิดที่ 81.41 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนเดียวกัน ลดลง 1 เซนต์ ปิดที่ 79.61 ดอลลาร์ต่อบาร์เรล
ความกังวลต่อวิกฤติหนี้สินกรีซและยูโรที่อ่อนค่าลง มีอิทธิพลต่อความเคลื่อนไหวของราคาน้ำมัน เหนือกว่ารายงานของกระทรวงพลังงานสหรัฐฯ ชาติผู้บริโภครายใหญ่ที่สุดในโลก ที่ระบุว่าคลังน้ำมันดิบสำรองของประเทศเพิ่มขึ้นถึง 7.2 ล้านบาร์เรลเมื่อสัปดาห์ที่แล้ว ขณะที่นักวิเคราะห์คาดหมายไว้ว่าจะเพิ่มขึ้นเพียง 1.7 ล้านบาร์เรล